open-index/open-wikipedia-markdown huggingface dataset:
Spaanse Burgeroorlog

Die **Spaanse Burgeroorlog** (Spaans: *Guerra Civil Española*, Katalaans: *Guerra civil espanyola*) was 'n burgeroorlog in Spanje wat begin het na 'n staatsgreeppoging deur lede van die leër op die regering van die Tweede Spaanse Republiek. Die burgeroorlog het van 17 Julie 1936 tot 1 April 1939 in Spanje gewoed en is beëindig met die oorwinning van die rebelle en die daarstel van 'n diktatorskap gelei deur die Nasionalistiese Generaal Francisco Franco. Die ondersteuners van die Republiek, of Republikeine (*republicanos*), het die ondersteuning van die Sowjetunie en Meksiko verkry, terwyl ondersteuners van die Rebellie, ook bekend as Nasionales (*nacionales*), die bystand van die hoof-Europese spilmoonthede Nazi-Duitsland en Italië verkry het. Die VSA het amptelik neutraal gebly, maar het vliegtuie aan die Republiek en brandstof aan die Francisco Franco-regime verkoop.

## Aanloop tot die oorlog 
### Historiese konteks 
Spanje  het in die eeu voor die uitbreek van die Spaanse Burgeroorlog verskeie burgeroorloë en opstande deurgemaak, uitgevoer deur beide hervormers en konserwatiewes wat mekaar se mag wou onttroon. Terwyl die hervormers die absolutistiese monargie in Spanje wou vervang, die ou regime tot 'n einde te bring en 'n nuwe modelstaat stig, wou die meeste tradisionalistiese sektore in die politieke sfeer die hervormings stelselmatig vermy en die monargie bewaar. Die Infante Carlos en sy nasate het hulle onder die slagspreuk "God, Land en Koning" geskaar en vir die saak van Spaanse tradisie, absolutisme en Katolisisme geveg teen die liberalisme en later die republikanisme van die Spaanse regerings van hulle tyd. Inisiatiewe soos die stigting van die Eerste Spaanse Republiek in 1873 het begin om neigings in die Spaanse konsep van die Staat te vestig.

## Sien ook 
*A las Barricadas

## Kaarte 

Lêer:Guerra Civil Española.svg|Oorsig oor die Spaanse Burgeroorlog.
Lêer:Development of the Spanish Civil War fronts.jpg|Ontwikkeling van die Spaanse Burgeroorlog.
Lêer:Map of the Spanish Civil War in July 1936.png|Spanje in Julie 1936 Nasionaliste Republikeine
Lêer:Map of the Spanish Civil War in September 1936.png|Spanje in September 1936 Nasionaliste Republikeine
Lêer:Map of the Spanish Civil War in March 1937.png|Spanje in Maart 1937 Nasionaliste Republikeine
Lêer:Map of the Spanish Civil War in October 1937.png|Spanje in Oktober 1937 Nasionaliste Republikeine
Lêer:Map of the Spanish Civil War in July 1938.png|Spanje in Julie 1938 Nasionaliste Republikeine
Lêer:Map of the Spanish Civil War in February 1939.png|Spanje in Februarie 1939 Nasionaliste Republikeine

## Verwysings 
## Eksterne skakels
Mount Mansfield

**Mount Mansfield** is die hoogste berg in die Amerikaanse deelstaat Vermont. Sy hoogste piek in die dorp Underhill is op 4&nbsp;393 voet (1&nbsp;339 meter) bo seevlak.

Die berg lyk baie op 'n menslike gesig mits dit vanuit die weste bekyk word, met 'n duidelike voorkop, neus, lippe, ken (die hoogste piek) en 'n adamsappel. Hierdie kenmerke is duidelik sigbaar wanneer die berg vanuit die ooste in 'n westelike rigting bekyk word.

Mount Mansfield is een van die twee plekke in Vermont waar egte toendra uit die Ystydperk bewaar gebly het. 'n Paar akkers toendra kan op Camel's Hump net suid van die berg besigtig word, maar die toendra op die hoogste bergspits van Mount Mansfield beslaan 'n verdere 200 akkers of wat.

Die berg dien as 'n ontspanningsgebied, maar word ook vir kommersiële doeleindes gebruik. Die bergspits huisves uitsaaitorings vir 'n aantal plaaslike radio- en televisiestasies. Mount Mansfield spog met talle voetslaanpaaie, waaronder die *Long Trail*, wat deur die hoofrantlyn loop. Daarnaas word die oostelike helling van Mount Mansfield deur die Stowe-bergoord vir sowel skisport as toerisme gebruik, met 'n tolpad vir motorvervoer.
Kabelmodem

duimnael|regs|150px|Motorola se Surfboard-kabelmodem
'n **Kabelmodem** is 'n modem wat toegang bied tot 'n datasein wat deur middel van die kabeltelevisie-infrastruktuur gestuur word. Kabelmodems word veral gebruik vir breëband-internetdienste en trek voordeel uit die kabeltelevisie-netwerk se ongebruikte bandwydte.

Kabelmodems is tans nog die mees gebruiklike hardeware vir breëbanddienste in die Verenigde State en Kanada, maar word ook in Australië en Europa gebruik en dikwels as deel van *triple play*-pakkette bemark wat 'n gekombineerde toegang tot kabeltelevisie-, telefoon- en internetdienste verskaf. 

Kabeltelevisie pronk met baie hoë af- en oplaaispoede, waarby die aflaaispoed vir kommersiële klante 50 megagrepe of meer per sekonde en vir residensiële internet-toegange tussen 2 en 10 megagrepe per sekonde kan beloop. Weens die hoë koste wat aan hierdie soort breëbanddienste verbonde is, raak ADSL-toegange per telefoonlyn, die mees gebruiklike breëband-tegnologie in Europese lande, nou ook in die VSA toenemend gewild.

Streng gesproke moet kabelmodems eerder as 'n netwerkbrug gedefinieer word. Internet-diensverskaffers bied soms kabelmodem-hardeware te koop of te huur aan wat 'n brug met 'n netwerkspil of roeteerder kombineer.

In die 30 lidstate van die OECD is daar teen die einde van 2006 reeds sowat 57 miljoen kabelmodems vir breëband-internettoegang ingespan, waarvan sowat die helfte in die Verenigde State. Kabelmodems se markaandeel het byna 30 persent beloop en was die tweede mees gebruiklike tegnologie na ADSL. 

## Verwysings
Philadelphia

:*Hierdie artikel handel oor die stad in die Verenigde State. Vir die dorp in Suid-Afrika, sien gerus Philadelphia, Wes-Kaap.*

**Philadelphia** (Engels: [fɪləˈdɛlfiə], ), in die omgangstaal ook **Philly**, is die grootste stad in die Amerikaanse deelstaat Pennsilvanië en die sesde grootste in die Verenigde State met 'n bevolking van sowat 1,6 miljoen. Philadelphia is die administratiewe setel van die Philadelphia-distrik (Engels: *Philadelphia County*) en 'n belangrike nasionale handel-, onderwys- en kulturele sentrum. Die metropolitaanse gebied van Philadelphia-Camden-Wilmington is die vyfde grootste in die Verenigde State met sowat 6,2 miljoen inwoners (2020).

[duimnael|links|Independence Hall, noordfasade – 'n [Unesco-wêrelderfenis]]
duimnael|links|*Assembly Room, Independence Hall*, met lewensgroot figure van Benjamin Franklin en ander ondertekenaars van die Amerikaanse Onafhanklikheidsverklaring
[duimnael|links|Sy Heiligheid [Pous Franciskus het op 26 September 2016 'n historiese besoek aan die Independence Hall gebring. Hier gesels hy met U.S. Secretary of the Interior, Sally Jewell, en Jonathan B. Jarvis, direkteur van die Nasionale Parkdiens. Independence Hall maak deel uit van die *Independence National Historic Park* in die Old City-buurt van Philadelphia]]
duimnael|links|*Freedom is a Light for Which Many Men Have Died in Darkness*Graf van die Onbekende Rewolusionêre Soldaat, Washington Square
duimnael|links|*Delaware River Waterfront*
[duimnael|links|Feestelike verligting van 30th Street Station ter geleentheid van die *2016 Democratic National Convention*, die Nasionale Vergadering van die [Demokratiese Party (Verenigde State)|Demokratiese Party in 2016]]
Philadelphia word dikwels *The City of Brotherly Love* ("Die Stad van Broederlike Liefde") genoem, afgelei van die betekenis van sy Griekse naam: Φιλαδέλφεια, /fi.la.ˈdɛl.fɛj.a/, "broederlike liefde" van Grieks *philos* "liefde" en *adelphos* "broeder".

Philadelphia, wat in die 18de eeu ook as die eerste Amerikaanse hoofstad gedien het, was destyds die grootste stad in die Verenigde State en die tweede grootste in die Britse Ryk ná Londen. Ten opsigte van sy politieke en sosiale belangrikheid het dit selfs Boston en New York oortref en het veral danksy die invloed van Benjamin Franklin tot die maatskaplike en geografiese sentrum van die oorspronklike dertien Amerikaanse kolonies ontwikkel. Die idee van 'n onafhanklike Amerikaanse nasie het in hierdie stad ontstaan, en Philadelphia was ook die toneel van belangrike gebeurtenisse gedurende die Amerikaanse Rewolusie, die beginpunt van die Amerikaanse vryheid, demokrasie en onafhanklikheid.

Philadelphia was een van die gasheerstede tydens die Vrouesokkerwêreldbeker 2003.

## Sien ook 
* Philadelphia Orkes

## Eksterne skakels 
*  Amptelike webwerf
*  

; Toerisme
----
*  
*  *Visit Philadelphia, The City of Brotherly and Sisterly Love*
Venus Williams

**Venus Ebony Starr Williams** (gebore 17 Junie 1980 in Lynwood, Kalifornië) is 'n Amerikaanse professionele tennisspeelster. Sy is 'n voormalige Wêreldnr. 1-speelster en het al 'n Olimpiese goue medalje asook 23 Grand Slam-titels gewen, waaronder sewe enkelspeltitels (waarvan vyf tydens die Wimbledon-kampioenskap), 14 vrouedubbelspeltitels en twee gemengdespeltitels. Williams is die ouer suster van die voormalige Wêreldnr. 1-tennisspeelster, Serena Williams; die susters het sedert 1998 31 professionele wedstryde teen mekaar gespeel, waarvan Venus 12 gewen het. Die Williams-susters is bekend vir hulle kragtige spel en Venus hou die rekord vir die vinnigste dienslag ooit deur 'n vroulike speler in 'n wedstryd: 206&nbsp;km/h. Sy is tans die wêreld se nommer 957-damestennisspeler.

## Grand Slam-rekord 
[duimnael|links|upright|Venus Williams tydens die [Wimbledon-kampioenskap in 2016]]
duimnael|links|upright|Venus Williams tydens die Western and Southern Open in 2012
Die tabel toon Venus Williams se prestasie tydens elk van die Grand Slam-toernooie in enkelspel vir vroue waaraan sy deelgeneem het:

## Verwysings 
## Eksterne skakels 
*  Amptelike webtuiste
*  Venus Williams se ITF-profiel
*  Venus Williams se WTA-profiel
*
Wimbledon-kampioenskap

duimnael|regs|250px|Die hoofbaan by die *All England Lawn Tennis and Croquet Club* waar die Wimbledon Kampioenskappe elke jaar gehou word.
duimnael|regs|250px|Die Wimbledon-beker.
duimnael|regs|250px|Die elektroniese telbord by Wimbledon.

Die **Wimbledon-kampioenskap** (algemeen bekend as slegs **Wimbledon**), is die oudste belangrike kampioenskap in tennis en word oor die algemeen beskou as die mees prestigerykste.

Die toernooi word jaarliks gehou tussen einde Junie tot begin Julie en eindig gewoonlik op die tweede Sondag van Julie. Dit vind plaas by die *All England Lawn Tennis and Croquet Club* in Londen, Engeland en is die derde "Grand Slam"-toernooi van die jaar: die Australiese Ope en die Franse Ope is die eerste twee, met die Amerikaanse Ope die vierde. Die toernooi word soms verleng as gevolg van reën en is ook die enigste "Grand Slam"-toernooi wat op 'n grasoppervlak gespeel word. (Sommige ander toernooie vind ook wel op 'n grasbaan plaas.) 

Aparte toernooie word tegelykertyd gehou, almal by dieselfde plek, vir die Mans-enkelspel, die Dames-enkelspel, Mans-dubbelspel, Dames-dubbelspel en Gemengde dubbelspel. Daar word ook 'n Jeugtoernooi gehou: Seuns-enkelspel, Meisies-enkelspel, Seuns-dubbelspel en Meisies-dubbelspel.

## Geskiedenis 
Die eerste Wimbledon (amateur) tenniskampioenskappe is in 1877 gehou. In 1884 word die toernooi vir damesenkels- en mansdubbelsspelers oopgestel.

Wimbledon ontwikkel eers later tot 'n volwaardige internasionale toernooi. In 1922 is 'n nuwe tenniskompleks vir 14&nbsp;000 toeskouers te Churchstraat gebou, wat die groei en populariteit van die toernooi geweldig bevorder het.

## Rekords en statistieke 
## Verwysings 
## Eksterne skakels 
* Wimbledon se amptelike tuisblad
Geskiedenis van Westerse literatuur

**Westerse literatuur** het hoofsaaklik in Wes-Europa ontstaan, waar dit weer op twee verskillende tye en twee plekke begin ontwikkel het.

In Klassieke Griekeland het daar reeds in die 7de eeu v.C. 'n geskrewe literatuur bestaan. Die ontwikkelingspeil was hoog, en die volk goed opgevoed. Vanuit die godsdiensfeeste van die wyngod, Dionusos het die eerste vorme van literatuur ontwikkel. Hierdie literatuur het behoue gebly in die vorm van geskrewe dramas – tragedies en komedies – waarin koorsange 'n belangrike rol vervul het. Maar met die val van die Romeinse Ryk veel later het die Klassieke literatuur 'n lang tyd van die toneel verdwyn, en die vroegste vorme van die drama en liriek het vergete geraak.

Gedurende die Middeleeue het daar egter in Wes-Europa – die huidige Frankryk, Nederland en België – 'n heeltemal ander soort literatuur onder die gewone, onopgevoede volk geleef in die vorm van sprokies, mites, legendes, ballades en eposse.

Hierdie vorme van literatuur is byna uitsluitlik mondelings oorgedra. Troebadoers, of minstrele, het van plek tot plek rondgetrek en voor die gewone volk, sowel as aan koningshowe, opgetree. Hulle het heldedade en liefdesgeskiedenisse besing met musiekbegeleiding. Saans om die vuurherd het die oumense sprokies en verhale, wat hulle as kinders gehoor het, oorvertel. Die epiek en liriek het dus ook 'n ander, meer natuurlike volkse beslag.

Later, gedurende die Renaissance, het die drama ook in Wes-Europa ontwikkel. Die priesters het die voorbeeld gestel deur gedeeltes uit die Bybel voor die kerke te laat dramatiseer; en die ridders het hulle met verloop van tyd nagevolg deur wêreldlike gebeurtenisse op die markplein op te voer. Ook die gewone volk het meegedoen deur lawwe spele, nadat die ridderspel klaar is, op die planke te bring.

Ál hierdie vorme van literatuur is egter mondelings oorgedra, omdat die gewone volk ongeletterd was. Daar was maar enkele rykes wat kon lees en miskien 'n paar handskrifte besit het. Die handskrifte is egter deur monnike en kloosterlinge vervaardig, en het meestal in die besit van die kloosters gebly.

Gedurende die Renaissance is die drukpers egter in Wes-Europa uitgevind. Hierdie gebeurtenis het ingrypende gevolge vir die literatuur ingehou. Namate die boekdrukkuns meer verfynd geraak en ál meer in gebruik gekom het, is nie meer slegs belangrike dokumente en geskrifte, wat vroeër met die hand gekopieer moes word, soos die Bybel, gedruk nie. Met verloop van tyd is die mondelinge literatuur ook te boek gestel.

Die boekdrukkuns het só snel ontwikkel en word só wyd gebruik, dat haas alle literatuur vandag wél in boekvorm beskikbaar is.
Kortverhaal

Die **kortverhaal** is nie soos sy naam aandui, bloot 'n korter verhaal nie; dit is 'n prosawerk met 'n besonder strak bou. In die kortverhaal gaan dit nie soseer om die gebeure nie; dit gaan om karakteronthulling, om die openbaring van 'n bepaalde aspek van die menslike bestaan. Die hoofkarakter word gewoonlik op 'n bepaalde oomblik in sy lewe getoon, waarop hy tot 'n dieper insig in die lewe kom. Die kortverhaal is dramaties eerder as epies.

## Lengte 
In terme van lengte, is die woordtelling tipies tussen 1&nbsp;000 en 4&nbsp;000 vir kortverhale; sommige het egter 15&nbsp;000 woorde en word steeds as kortverhale geklassifiseer. Verhale met minder as 1&nbsp;000 woorde word soms na verwys as "kort-kortverhale", of "blitsfiksie".

## Verwysings
Konjunktuur

**Konjunktuur** (of *sakesiklus*) is die term wat dui op die sogenaamde golfbewegings van 'n land se ekonomie. 'n Land se ekonomie is baie selde stabiel en word gekenmerk deur periodes van relatiewe voorspoed en teenspoed. In die ekonomie verwys konjunktuur na die verskynsel dat fases van voorspoed en depressie mekaar afwissel. Die eerste formele sakesiklusnavorsing is in die eerste helfte van die twintigste eeu deur Wesley Mitchell en Arthur Burns in die VSA onderneem. 

Die konjunktuurgolf word verdeel in verskillende fases wat mekaar opvolg. Kortliks is dit die volgende:
**Herlewing ná depressie.* In hierdie fase is daar stygende voorspoed waarin alle ekonomiese faktore, soos indiensneming, lone, produksie, pryse, winste, verbruik en belegging, verbeter.
**Krisis aan die bopunt van voorspoed.* Die voorspoedfase het nou sy maksimum bereik. Pryse is hoog; almal het werk en verdien goeie lone of salarisse of maak goeie winste.
**Dalende fase.* Werkloosheid begin ontstaan, lone, pryse, en winste daal, produksie en verbruik neem af en beleggings verminder.
**Laagtepunt en depressie.* Algehele ekonomiese probleme heers. Werkloosheid is algemeen, winste is gering, beleggings het omtrent verdwyn, en dié wat nog werk se salarisse en lone is maar karig. Uit dié laagtepunt begin die herlewing weer.

## Verwysings 
## Eksterne skakels
Amerikaanse voetbal

duimnael|regs|400px|Twee spanne speel Amerikaanse voetbal

**Amerikaanse voetbal** het in 1876 ontstaan, toe verteenwoordigers van 'n paar Amerikaanse universiteite begin het om 'n gewysigde soort rugby te speel. Deur die jare heen is daar gedurig veranderinge aangebring, sodat die ooreenkoms tussen hierdie spel en rugby vandag maar gering is. Die hoofdoel is nog altyd om die bal tot agter die teenstanders se doellyn te dra, maar die metodes om dit te bereik en die reëls verskil hemelsbreed van dié van rugby.

Oorspronklik is dié spel ook deur twee spanne van 15 spelers elk gespeel, maar 'n span bestaan nou uit 11 spelers; en die skrum, wat een van die kenmerke van rugby is, het verdwyn. Die span in wie se besit die bal is, kry vier kanse om te beweeg, en as hy met die vier kanse altesame tien treë veld wen, kry hy nog vier kanse; so nie, is dit die ander span se beurt om te probeer. 

Om die afstand wat 'n span vorder onmiddellik vas te stel, is daar elke vyf treë 'n streep dwars oor die veld getrek. Wanneer 'n speler met die bal hardloop, word van sy maats toegelaat om die verdedigers wat hom wil keer, uit die pad te stamp. As beskerming teen die stampe dra die spelers klere wat dik opgestop is en 'n helm wat lyk soos dié wat motorfietsryers opsit om hul koppe te beskerm. 

Van ál die studentesport in die Verenigde State wek Amerikaanse voetbal die meeste openbare belangstelling. Wedstryde tussen die bekendste universiteite het al meermale honderdduisend toeskouers gelok, asook groot televisiegehore.

Die spel het nog nêrens buite die VSA posgevat nie.

## Sommige speelposisies (meeste het slegs Engelse name) 
* Center (C)
* Cornerback (CB)
* Defensive tackle (DT)
* Fullback (FB)
* Guard (G)
* Gunner
* Holder
* Jammer
* Kicking specialist
* Linebacker (LB)
* Lineman
* Long snapper (LS)
* Placekicker (K)
* Punter (P)
* Quarterback (QB)
* Running back (RB)
* Safety (S)
* Tackle (T)
* Tight end (TE)
* Wide receiver (WR)
Nkulunkulu Mnikati wetibusiso temaSwati

regs

**Nkulunkulu Mnikati wetibusiso temaSwati** is die volkslied van Eswatini (voorheen Swaziland). Dit is 'n kompromie tussen Swazi- en westelike style van musiek en is ná die land se onafhanklikheidswording in 1968 aanvaar. Die lirieke is geskryf deur Fanyana Simelane, en die komponis van die tone was David Rycroft.

## Lirieke 
## Verwysings 
## Eksterne skakels 
*  Audio van die nasionale volkslied van Eswatini, met inligting en lirieke
Mthatha

**Mthatha** (voorheen *Umtata* gespel, die destydse hoofstad van die Transkei) is tans die setel van die Koning Sabata Dalindyebo Plaaslike Munisipaliteit in die Oos-Kaapprovinsie van Suid-Afrika. Die dorp het 'n lughawe, voorheen bekend as K. D. Matanzima-lughawe, genoem na die eertydse Transkeise leier Kaiser Matanzima. Die N2 nasionale pad tussen Durban, Oos-Londen en Kaapstad deurkruis Mthatha.

'n Spoorlyn verbind die dorp sedert 1916 met Oos-Londen.

Die Mthathadam is ongeveer 8 kilometer stroomop van die dorp gebou.

## Geskiedenis 
[duimnael|links|300px|Panoramiese uitsig deur Caesar Henkel oor Mthatha in 1913 met die [Mthatharivier op die voorgrond en die Drakensberge op die agtergrond.]]

Die dorp het ontstaan om 'n buffersone te vorm, aangesien daar destyds groot onmin tussen die Pondo- en Temboestamme was. In 1875 is 'n magistraatkantoor geopen met JF Boyes as die eerste magistraat. Die dorp is in 1879 ontwikkel op die oewers van die Mthatharivier en het drie jaar later munisipale status verkry. Dit was 'n militêre kamp vir die Britse koloniale magte rondom 1882.

Mthatha word later die administratiewe hoofstad van die area en huisves beide die Anglikaanse en Rooms-Katolieke Kerk se katedrale. Dit word die setel van tradisionele owerhede tussen 1965 en 1970's en 'n nuwe parlementsgebou vir die Transkei word gebou, tot vandag toe bekend as die *Bunga*.

'n Tak van die Universiteit van Fort Hare is destyds op die dorp geopen en na onafhanklikheid van die Transkei in 1977 word dit die Universiteit van Transkei, wat sedertdien saamgesmelt het as die Walter Sisulu-universiteit vir Wetenskap en Tegnologie.

## Distrik 
Die distrik van 1&nbsp;770&nbsp;km2 is geskik vir vee- en skaapboerdery en graanverbouing.

## Sien ook 
* Gereformeerde kerk Transkei
* Lys van dorpe in Suid-Afrika
* NG gemeente Mthatha

## Verwysings
Palácio do Planalto

duimnael|380px|Die Palácio do Planalto

Die **Palácio da Planalto** (Afrikaans: "Paleis van die Plato") is die amptelike werkplek van die staatspresident van Brasilië en geleë op die Praça dos Três Poderes ("Plein van die Drie Magte") in die hoofstad Brasília. Vanweë sy funksie as die Brasiliaanse regeringsetel word die term *o Planalto* dikwels as 'n metoniem vir die uitvoerende gesag van Brasilië se regering gebruik.

Alhoewel die paleis die hoofkantoor van die staatspresident huisves, dien 'n ander gebou, die Palácio da Alvorada, as sy ampswoning. Naas die president het ook 'n aantal belangrike raadgewers, waaronder die visepresident en die stafhoof hulle kantore in die *Palácio da Planalto*, terwyl die ander departemente langs Brasília se monumentale Esplanada dos Ministérios lê.

## Argitektuur 
duimnael|Uitsig oor die nabygeleë Nasionale Pawiljoen van Brasilië
duimnael|Die saal waar staatsgaste ontvang en buitelandse diplomate geakkrediteer word

Die Palácio do Plantalto is deur die bekende Brasiliaanse argitek Oscar Niemeyer ontwerp, wat ook die meeste ander belangrike geboue in die Brasiliaanse hoofstad geskep het. Die grondliggende idee was 'n ontwerp van fyn linies en golwe vir die kolomme en die buitestruktuur, wat 'n simplistiese en moderne voorkoms aan die gebou gee. Die boubedrywighede het op 10 Julie 1958 begin, en die paleis is op 21 April 1960 ingewy. Die tuine is deur die landskapsargitek Roberto Burle Marx ontwerp.

Die paleis beslaan vier verdiepings met 'n totale oppervlakte van 36&nbsp;000 vierkante meter. Vier aangrensende geboue maak deel uit van die kompleks.

## Kunswerke 
Die Palácio do Planalto se kunsversameling behels kunswerke wat deur bekende Brasiliaanse en buitelandse kunstenaars geskep is, waaronder skilderye, skulpture en muurtapyte. Daarnaas pronk die paleis met pragtige meubels, porselein van die *Companhia das Índias* (Indiese Kompanjie) en Portugese silwerkuns uit die 18de eeu.

Van die kunswerke is eksklusief vir die paleis geskep, soos die muurtapyt *Músicos* ("Musikante"), wat in opdrag van die argitek Oscar Niemeyer deur die kunstenaar Di Cavalcanti geskep is.

## Toegang aan die publiek en veiligheid 
Die paleis staan slegs op Sondae tussen 9:30 en 13:00 uur oop vir die publiek. Gidse neem groepe van maksimaal 25 besoekers op rondleidings wat dertig minute duur.

Op weekdae is die paleis slegs toeganklik vir personeel. Die paleis word deur die Presidensiële Garde beskerm, 'n onderafdeling van die Brasiliaanse leër.

## Sien ook 
* Palácio da Alvorada

## Eksterne skakels 
* Amptelike webwerf
TSG Wörsdorf

**TSG Wörsdorf** is 'n sportklub uit Idstein in die deelstaat Hessen in Duitsland, veral bekend vir sy sokkerafdeling. Behalwe sokker, het die klub ook afdelings vir gimnastiek, tafeltennis, voetslaan, dans, vlugbal en atletiek. *Wörsdorf* is 'n stadsdeel van Idstein.

Die klub is as die gimnastiekklub *Turnverein Wörsdorf* gestig op 8 Julie 1887. Die sokkerafdeling is in 1921 opgerig en het 'n jaar later onafhanklik geword as *Sportverein 1922 Wörsdorf*. Na die Tweede Wêreldoorlog het die klub weer met die moedervereniging saamgesmelt. Teen 1950 het die klub vir 'n kort tydjie as *Turn- und Sportgemeinschaft Wörsdorf/Taunus* bekendgestaan voordat die huidige naam aangeneem is.

Die klub se grootste prestasie was om die Oberliga Hessen te haal in 2001.

## Onlangse ligaposisionering 
## Eksterne skakels 
* Amptelike klubwerf
A (dubbelsinnig)

**A**, is die eerste letter van die Latynse alfabet en kan ook na een van die volgende onderwerpe verwys:

*In die SI-stelsel is "A" die internasionale simbool vir oppervlakte.
*Ampére kan afgekort word deur die letter "A" te gebruik.
SG 06 Betzdorf

**SG 06 Betzdorf ** is 'n sokkerklub uit Betzdorf in die deelstaat Rynland-Palts in Duitsland.

Die huidige klub het sy oorsprong op 6 September 1906 gehad toe die gimnastiekklub *Betzdorfer TV* 'n sokkerafdeling gekry het. In 1924 het die sokkerafdeling onafhanklik geword as *Verein für Jugend- und Volksspiele 1906 Betzdorf* en het later die naam *Betzdorfer FC 06* aangeneem. In 1934 het *Reichssportverein Betzdorf* by die klub aangesluit en is die naam *Reichsbahn-SG Betzdorf* aangeneem (die klub is op daardie stadium deur die spoorweë beheer). In 1936 het die moederklub *Betzdorfer TV* by die klub aangesluit, maar die naam *Reichsbahn-SG Betzdorf* is behou. Die klub het in 1938, 1941 en 1944 die uitspeelwedstryde om promosie na die Gauliga gehaal. Na die Tweede Wêreldoorlog is die klub in 1947 as *SG 1906 Betzdorf* herstig. Tussen 1962 en 1979 het die klub saam met *Eisenbahn-SV Betzdorf* as *ESG 06 Betzdorf* gespeel.

Na die Tweede Wêreldoorlog was die klub se beste prestasie om van 1947 tot 1953, 1956 tot 1959 en in die 1971/72-seisoen in die derdevlak *Amateurliga* mee te ding.

## Onlangse ligaposisionering 
## Eksterne skakels 
* Amptelike klubwerf
The Satanic Bible

***The Satanic Bible*** is in die Walpurgisnag van die jaar 1968 deur Anton Szandor LaVey (1930-1997), die stigter van die Kerk van Satan, geskryf. Sy "Sataniese Bybel" is 'n versameling essays, opmerkings en grondleggende Sataniese rituele. Die boek verduidelik daarnaas ook LaVey se Satanise ideologie, wat na sy bewering onder meer deur Macchiavelli, Friedrich Nietzsche, Ragnar Redbeard en Ayn Rand beïnvloed is.

Die boek bevat die kernbeginsels van Satanisme en word ook as die grondslag van die filosofie en dogma beskou wat Satanisme behels. LaVeyaanse Sataniste beweer dat *The Satanic Bible* nie uitgelê of hersien mag word nie en dat geen weersprekende voorskrif of beginsel in Satanisme mag toegepas word nie.

## Geskiedenis 
*The Satanic Bible* is oorspronklik in 1969 vrygestel en sedertdien gereeld herdruk. Die hoofteks, wat in Engels geskryf is, is in geen van die nuwe uitgawes verander nie, alhoewel dele van die voorwoord, wat LaVey se eggenote Diane opgedra was, ná hulle egskeiding verwyder is. Inleidings tot die werk is bygevoeg en vervang. Burton H. Wolfe, 'n joernalis wat ''The Devil's Avenger'' geskryf het, het 'n inleiding tot die oorspronklike uitgawe en latere sagtebanduitgawes geskryf, terwyl die inleiding tot University Press se hardebanduitgawe deur Michael Aquino bygedra is. Hierdie inleiding is in Aquino se gedenkskrif *Church of Satan* herdruk.

Die huidige Spreker en Tweede Hoëpriester van die Kerk van Satan, Peter H. Gilmore, het 'n nuwe inleiding geskryf wat Wolf s'n vervang het en vanaf 2005 by die *Satanic Bible* gevoeg is.

University Press-uitgewers het 'n hardebanduitgawe van *The Satanic Bible* en *The Satanic Rituals* vrygestel, wat egter al lank nie meer herdruk is nie. Hierdie uitgawes het versamelaarstukke geword, wat in aanlynmarkte soos eBay teen pryse van meer as VSA-$ 1&nbsp;000 verkoop is.

## Religieuse betekenis 
Anton LaVey se "Sataniese Bybel" is onder meer ook 'n aanval op die "bedrog" van die Christelike godsdiens, maar Anton LaVey se hoofdoel was om die tradisionele, primitiewe uitbeelding van Satanisme as 'n kult van Swart Misse en kinderoffers vir goed te weerlê. In teenstelling met meer primitiewe vorms van religie baseer LaVey se Satanisme egter nie op die geloof in en aanbidding van enige opperwese of godheid nie, maar eerder op die selfbeskikking van die sekulêre mens.

Die Sataniese Bybel pleit op 'n logiese manier vir 'n lewensstyl waarin selfverwenning sentraal staan en is - anders as die Christelike Bybel - 'n eersterangse filosofiese werk waarmee Satanisme as 'n respektabele en erkende religie ingevoer is.
Bahlinger SC

**Bahlinger SC** is 'n sokkerklub uit Bahlingen am Kaiserstuhl in die deelstaat Baden-Württemberg in Duitsland.

Die klub is op 16 Junie 1929 gestig as *FC Bahlingen*. In 1946 is daar met *TV Bahlingen* saamgesmelt om die huidige klub te vorm.

In die 1970’s het die klub vir 9 seisoene op die derde vlak in die *Amateurliga* deurgebring. Nog 'n groot prestasie is in 2002 behaal toe die klub die tweede rondte van die DFB-Pokal gehaal het deur Alemannia Aken met 1-0 in die eerste rondte uit te skakel. Daar is egter met 1-2 teen SV Waldhof Mannheim in die tweede rondte vasgeval.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Marjorie Wallace

**Marjorie Wallace** OIS (1925, Edinburgh – 26 Junie 2005, Onrus) was 'n Suid-Afrikaanse skilder wat in Skotland gebore is en daar groot geword en studeer het.  Nadat sy die Afrikaanse skrywer Jan Rabie in Parys ontmoet het en met hom getroud is, het sy haar in 1955 saam met hom in Suid-Afrika gevestig.

Wallace het van 1942 tot 1947 kuns studeer by die Edinburgh *College of Art*. Sy het reeds vroeg beïndruk as kunstenaar en het die jongste persoon ooit geword om verkies te word tot die Koninklike Skotse Kunsakademie.

Wallace en Rabie is op 4 Januarie 1955 in die Britse Ambassade in Parys getroud. In Oktober 1955 verhuis die egpaar na Kaapstad waar hulle ’n huis in Groenpunt met Eric Laubscher en sy vrou Claude Boucharain gedeel het.

## Verwysings
Katedraal van Brasília

duimnael|300px|Oscar Niemeyer se Katedraal van Brasília
duimnael|300px|Die binneruimte van die katedraal

Die **Katedraal van Brasília** (amptelik: *Catedral Metropolitana Nossa Senhora Aparecida*) in die Brasiliaanse hoofstad is volgens 'n ontwerp van die bekende argitek Oscar Niemeyer opgerig. Die hiperboliese struktuur met 'n betonraam pronk met 'n kenmerkende oop glasdak en is van sestien gelykvormige betonkolomme met 'n hiperboliese seksie en 'n gewig van 90 ton voorsien.

Die katedraal versinnebeeld twee hande wat na die hemel toe uitstrek en is op 31 Mei 1970 ingewy.

## Eksterne skakels 
*  Amptelike webwerf
Bioenergie

**Bioenergie** is hernubare energie wat uit materiale met biologiese oorsprong verkry word. In sy nouste begrip is bioenergie sinoniem met biobrandstof – brandstof wat vanuit biologiese bronne afkomstig is. In 'n meer breër begrip verwys dit ook na biomassa – die biologiese materiaal wat as biobrandstof gebruik word – asook die sosiologiese, ekonomiese, wetenskaplike en tegnologiese studies wat op die verbruik van biologiese bronne vir energie fokus. Daar bestaan 'n effense tendens om eerder “bioenergie” in Europa te gebruik, en “biobrandstof” in Noord-Amerika.

## Sien ook 
*Biobrandstof
*Hernubare energie

## Eksterne skakels
TSV Großbardorf

**TSV Großbardorf ** is 'n sportklub uit Großbardorf in die deelstaat Beiere in Duitsland, veral bekend vir sy sokkerafdeling. Die klub is in 1923 gestig met die huidige naam en het ook afdelings vir tafeltennis en kegelbal.

Die klub het die eerste keer op die sokkerradar verskyn in 1993 toe die Beierse *Landesliga Noord* gehaal is en in 2003 is die Oberliga Beiere gehaal, 'n baie groot prestasie vir so 'n klein dorpie (minder as 1 000 inwoners – 31 Desember 2006).

## Onlangse ligaposisionering 
## Eksterne skakels 
* Amptelike klubblad
1386

Die **jaar 1386** was 'n gewone jaar wat volgens die Gregoriaanse kalender op 'n Sondag begin het. Dit was die 86ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure 
* 9 Mei – Engeland en Portugal sluit die Verdrag van Windsor.
* 9 Julie – Veldslag van Sempbach: 1500 man van die Switserse Bondgenootskap vernietig die Oostenrykse aanvalsmag van 6000 man onder hertog Leopold van Habsburg (Oostenryk). Hertog Leopold sterf op die slagveld.
* 15 Desember – Pous Urbanus VI ontsnap uit die burg Nocera. Hy neem ses kardinale wat teen hom saamgesweer het, saam en laat vyf van hulle ombring by sy aankoms.

## Geboortes 
* Onbekend – Donatello, 'n beroemde Italiaanse, vroeë-Renaissance kunstenaar en beeldhouer uit Florence († 1466).

## Sterftes 
*
Pous Dionisius

**Dionisius** was die 25ste pous van die Rooms-Katolieke Kerk.

## Biografie 
Pous Dionisius was vermoedelik van Griekse afkoms en is gebore in Turio. Nadat die pos vakant was vir 9 maande volg Dionisius Pous Sixtus II op op 22 Julie 260 en regeer tot sy dood op 26 Desember 268. Hy word opgevolg deur Pous Felix I. Die naam ‘Dionisius’ beteken ‘gewei aan die (Griekse) God Dionysos’.

## Pontifikaat 
Dionisius versterk die bande met die Afrikaanse en Midde-Oosterse kerke. Hy stuur baie geld na die Gote om kerke te herbou en gyselaars te bevry. Tydens sy bewind vaardig keiser Gallienus in 260 'n dekreet uit waarin beveel word dat die Christene met rus gelaat moet word. Dit het die herstel van die Kerk bespoedig. Onder protes van die gelowiges in Alexandrië het hy 'n verduideliking van die biskop van Alexandrië (wie se naam ook Dionisius was) gevra oor die se leerstelling oor die verband tussen God en Logos. Die biskop het aan die versoek voldoen, wat die belangrikheid van die biskop van Rome versterk het. In 261 hou hy 'n konsilie in Rome wat die dwaalleer van Sabellius bestry en veroordeel die subordianisme.

## Verering 
Dionisius word vereer as 'n heilige, maar is die eerste pous wat nie martelaar genoem word nie. Sy feesdag is dieselfde as sy sterfdag nl. 26 Desember. In Frankryk en Augsburg word sy feesdag op 22 April gevier, die dag van sy heiligverklaring.

## Eksterne skakels 
* Ökumenisches Heiligenlexikon (in Duits)
* 
* 

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
Embraer

[duimnael|links|240px|'n Embraer E170 van [Air Canada styg op vanaf Montréal–Trudeau Internasionale Lughawe.]]
**Embraer**, die **Empresa Brasileira de Aeronáutica S.A.**, is 'n Brasiliaanse vliegtuigvervaardiger. Embraer vervaardig kommersiële, militêre en luukse stralers vir sakeondernemings. In die tydperk tussen 1999 en 2001 was Embraer die grootste uitvoerder in Brasilië en is tans nog steeds een van die drie belangrikste vervaardigers van uitvoergoedere. Na Boeing en Airbus verkoop Embraer die derde meeste kommersiële vliegtuie en het ook die vierde grootste aantal werknemers na Boeing, Airbus en Bombardier.

Embraer is in 1969 deur die Brasiliaanse regering gestig en word tans deur institusionele beleggers beheer. Die maatskappy se hoofkwartier, sy belangrikste produksieaanleg en sy ingenieurs- en ontwerpkantore is in São José dos Campos geleë, 'n stad in die Brasiliaanse deelstaat São Paulo. 

Embraer is ook 'n belangrike vervaardiger van onderdele en doen toetsvlugte in een van sy produksieaanlegte in Gavião Peixoto (deelstaat São Paulo). Hierdie fabriek beskik ook oor 'n aanloopbaan met 'n lengte van 5&nbsp;000 meter (16&nbsp;400 voet).

## Verwysings 
## Eksterne skakels 
* Die amptelike webwerf van Embraer
Americana, São Paulo

**Americana** is 'n stad in die binneland van die Brasiliaanse deelstaat São Paulo met 'n oppervlakte van 134 vierkante kilometer en 233&nbsp;868 inwoners (2017). Die stad lê in die metropolitaanse gebied van Campinas (Portugees: *Região Metropolitana de Campinas*), sowat 40 kilometer van Campinas en 140 kilometer van São Paulo af.

Americana het sy naam aan vlugtelinge van die Amerikaanse Burgeroorlog te danke wat hulle in 1866 in die gebied gevestig het. Een van die bekendste immigrante was William H. Morris, 'n senator van Alabama. Die nedersetting het ná die voltooiing van 'n spoorwegverbinding in 1875 en die oprigting van 'n katoenfabriek 'n ekonomiese opswaai beleef.

Omtrent 1904 het die dorp die naam *Vila dos Americanos* ("Dorp van die Amerikaners") en in 1924 stadstatus gekry. Tans vorm ligte nywerhede en voedselverwerking die ekonomiese basis van Americana.

Die belangrikste besienswaardighede is die "Opvoedkundig-Geskiedkundige Museum Dr. João da Silva Carrão", wat die slawerny en katoenverbouing behandel, en die Museum vir Eietydse Kuns.

## Eksterne skakels 
;Amptelike webtuistes
----
* Amptelike webwerf van Americana
;Geskiedenis
----
* *Alabama Pioneers: The City of Americana in Brazil was founded by many Southerners from the United States*
;Tydskrifartikels
----
* *Der Spiegel, 2 September 2020: Ausgewanderte US-Südstaatler in Brasilien – "Ich bin ein Monarch auf meiner Insel"*
* *Business Insider, 7 Mei 2017: The American Confederacy is still alive in a small Brazilian city called Americana*
Joule

Die **joule** (**J**) is 'n energie-eenheid wat gebruik word om alle energie mee te meet. Dit is na die 19de-eeuse wetenskaplike James Prescott Joule vernoem.

Die eenheidsstelling vir energie is
: E  = F \cdot x = m \cdot a \cdot x\ = M \cdot \frac{L}{T^2} \cdot L  = \frac{M \cdot L^2}{T^2} 
waar
:*E* is energie 
:*F* is druk
:*x* is afstand
:*m* is massa
:*M* is massa (basiseenhgeid)
:*L* is lengte (basiseenheid)
:*a* is versnelling
:*t* is tyd
:*T* is tyd (basiseenheid)

Dus is die basiseenheidsstelling vir die joule
:\rm J  = N \cdot m = \frac{kg \cdot m}{s^2} \cdot m =  {}\rm \frac{kg \cdot m^2}{s^2}

Die joule is 'n betreklik klein energie-eenheid. 'n Huishoudelike gloeilamp van 100 watt gebruik 100 J elektriese energie per sekonde. Die meeste verskaffers van elektrisiteit meet elektriese energie in 'n nie-SI-eenheid, die kilowatt-uur. Dit is gelyk aan 3 600 000 joule. Maar die kilowatt-uur is 'n klein eenheid om die energieverbruik van 'n land mee te meet. 'n Groter eenheid wat hiervoor gebruik word, is die mtce. Dit is die energie wat verkry word uit 'n miljoen ton steenkool en is gelyk aan ongeveer 10 miljard kilowatt-uur. In 1978 was die totale energieverbruik van die Verenigde State 339,8 mtce.

## Notas 
## Sien ook 
* Energie
* Newton
Anemometer

duimnael|150px|Anemometer

'n **Anemometer** is 'n instrument wat gebruik word om windsnelheid te meet. Die mees algemene soort bestaan uit drie klein bakkies wat op 'n vertikale draaispil gemonteer word. Hoe groter die windsnelheid, hoe vinniger roteer die bakkies. Ervare waarnemers kan die windsnelheid taamlik akkuraat skat sonder die gebruik van instrumente. Sulke skattings word gewoonlik aangedui as punte op die Beaufortskaal, wat wissel van windsterkte 0 (kalm) tot windsterkte 12 (orkaan).

Die sterkte van die wind hang af van die derde mag van die windsnelheid (*v³*), en dit beteken dat geringe fluktuasies in die windsnelheid groot veranderinge ten opsigte van die beskikbare energie sal veroorsaak. 'n Twintigpersent-afname in die windsnelheid sal byvoorbeeld die windenergie met ongeveer die helfte verminder. Ligte winde is nie in staat om die generators te draai nie, terwyl skade aangerig kan word indien die masjien in winde sterker as 30 m·s-1 gebruik word.

## Sien ook 
* Wind
* Windenergie
* Windkous
Windenergie

[duimnael|'n [Windkragaanleg naby Frigento in Italië]]

**Windenergie** is 'n vorm van kinetiese energie in die wind. Die tekort aan brandstof mag in die toekoms nuwe belangstelling wek vir die kommersiële gebruik van seilskepe, maar die ware belang van windenergie lê in die ontwikkeling van stilstaande masjinerie om dit in elektrisiteit om te sit. Die meganiese apparate om energie van die wind te verkry, word windmeulens genoem, alhoewel die anglisistiese term *aerogenerator* ook soms gebruik word. Die instrument wat gebruik word om windsnelheid te meet, word 'n anemometer genoem.

Die belangrikste deel van windenergie lê in die windturbine se ontwerp en werking. Wanneer wind teen die lemme waai, draai hulle stadig maar met groot krag. Die rotor stuur die beweging na ’n ratkas toe, wat maak dat dit baie vinniger draai – van omtrent 15 keer per minuut tot meer as 1 000 keer per minuut. Hierdie vinnige draai laat ’n generator werk wat elektrisiteit maak met behulp van magnete. Die elektrisiteit gaan dan deur ’n masjien wat die krag sterker maak sodat dit oor lang afstande deur die land se kragnetwerk gestuur kan word

## Windmeulens 
Windmeulens is waarskynlik vir die eerste maal in die 7de eeu n.C. in Persië (hedendaagse Iran) gebruik om graan te maal of water te pomp. Sedert die 13de eeu het dit kenmerkend van die Europese landskap geword.

Daar word dikwels aan Nederland gedink as die land met die windmeulens, en tereg ook, aangesien daar teen die einde van die 18de eeu omtrent 20 000 windmeulens in Nederland in gebruik was. Die meeste hiervan is gebruik om water uit die laagliggende gebiede te pomp, om sodoende waardevolle grond van die see te herwin. Deesdae maak baie meer lande van windenergie gebruik, en volgens beraming was daar in 1975 reeds 150 000 klein windturbines in die VSA in gebruik.

## Sien ook 
* Energie
* Hernieubare energie
* Windkrag
* Windkragaanleg
* Windplaas
RSV Würges

**RSV Würges** is 'n sokkerklub uit Bad Camberg in die deelstaat Hessen in Duitsland. *Würges* is 'n stadsdeel van Bad Camberg.

Die klub is op 1 Augustus 1920 gestig as *Fußball Verein Teutonia Würges*. Teen 1922 was die klub bekend as *FV Borussia Würges* en in 1924 is die huidige naam aangeneem. Die klub se grootste prestasie was om die 3de rondte van die DFB-Pokal te haal in 1980. Die klub het ook in 1987 die *Hessenpokal* gewen en sodoende toegang tot die hoofrondte van die DFB-Pokal verkry, maar is hierdie slag in die eerste rondte uitgeskakel.

## Onlangse ligaposisionering 
## Eksterne skakels 
* Amptelike klubwerf

## Verwysings 
* Grüne, Hardy (2001). *Vereinslexikon*. Kassel: *AGON Sportverlag*
Olie

**Olie** mag na die volgende onderwerpe verwys:

* Lys van olieproduserende state, 'n lys van lande wat ruolie uit olieboorgate ontgin.
* Plantaardige olie, wat uit sade of ander plantaardige bronne verkry word.
* Ruolie, donkerbruin of groenerige vlambare vloeistof wat in die boonste strata van die aardkors voorkom.

## Eksterne skakels 
*
Fotovoltaïese energie

**Fotovoltaïese energie** is sonenergie wat deur middel van fotovoltaïese selle of sonpanele direk in elektrisiteit omgeskakel word. Fotovoltaïese selle word van halfgeleidende materiale, wat die fotovoltaïese effek vertoon, gemaak. Die verskynsel word bestudeer in fisika, fotochemie en elektrochemie. Die fotovoltaïese effek word kommersieel gebruik vir die opwekking van elektrisiteit en in fotosensors.

'n Fotovoltaïese (FV) stelsel se sonpanele kan op die grond, op 'n dak, op 'n muur gemonteer word of kan selfs op waterliggame dryf. Die monteering kan in 'n faste posisie wees of kan die son deur die dag volg.

Fotovoltaïese stelsels het spesifieke voordele as energiebron: sodra dit geïnstalleer is, lewer dit geen besoedeling nie en geen uitstoot van kweekhuisgasse nie; dit toon eenvoudige skaalbaarheid ten opsigte van kragbehoeftes en silikon is wyd beskikbaar in die aardkors. Dit is ook die goedkoopste bron van elektriese krag in gebiede met 'n hoë sonpotensiaal, met prysaanbiedings van so laag as US$ 0,017/kWh (R 0,23/kWh) in 2020.

Die stelsels word al lank in gespesialiseerde toepassings gebruik, aangesien alleenstaande installasies van elektriese sonkragstelsels sedert die 1990s gebruik is. Fotovoltaïese modules is die eerste keer in 2000 in massa vervaardig, toe Duitse omgewingsbewustes en die Eurosolar-organisasie regeringsbefondsing vir 'n tienduisend-dakprogram gekry het.

Vooruitgang in tegnologie en verhoogde produksieskaal het die koste verlaag, die betroubaarheid verhoog en die doeltreffendheid van fotovoltaïese installasies verhoog. Netto meting, waarmee verbruikers wat van hul elektrisiteit self opwek altyd daardie elektrisiteit kan gebruik in plaas van wanneer dit opgewek was, en finansiële aansporings, soos voorkeur invoertariewe vir sonkrag-opgewekte elektrisiteit, het sonkrag-installasies in baie lande ondersteun.

Die produksie van fotovoltaïese selle het die afgelope jare drasties toegeneem. In 2005 was die totale nominale spitskrag van geïnstalleerde sonpanele omtrent 3,7&nbsp;GW en in 2019 het die geïnstalleerde kapasiteit wêreldwyd gestyg tot meer as 635&nbsp;GW, wat ongeveer twee persent van die wêreldwye vraag na elektrisiteit dek. Na hidro- en windkrag is FV die derde grootste hernubare energiebron wat die globale kapasiteit betref. Die Internasionale Energie-agentskap verwag 'n groei van 700 tot 880 GW van 2019 tot 2024. Volgens voorspelling kan FV die tegnologie word met die grootste geïnstalleerde kapasiteit in die middel 2020s.

## Sien ook 
* Hernubare energie

## Verwysings
100 v.C.

## Gebeure 
### Indië 
* Die Mahabharata, 'n gedig van 90 000 reëls, word geskryf. Dit religieuse epos beskryf 'n oorlog tussen neefs wat 900 jaar geleë oor 'n koninkryk gebaklei het en bevat talle van legendes oor die gode. Dit verduidelik veral die etiek van die *dharma*. (geraamde datum) 

## Geboortes 
*13 Julie – Julius Caesar Romeinse generaal en staatsman († 44 v.C.).

## Sterftes 
*

## Verwysings
SG Sonnenhof Großaspach

**SG Sonnenhof Großaspach** is 'n sportklub uit Aspach in die deelstaat Baden-Württemberg in Duitsland, veral bekend vir sy sokkerafdeling. * Großaspach * is 'n dorpsdeel van Aspach en was tot 1972 'n onafhanklike dorp. Behalwe sokker het die klub ook afdelings vir gimnastiek, tafeltennis en kegelbal.

Die huidige klub het in 1994 ontstaan deur die samesmelting van *Spvgg Großaspach* en *FC Sonnenhof Kleinaspach*. *Spvgg Großaspach* is in 1920 gestig en het ten tyde van die samesmelting in die *Landesliga Württemberg* op die sesde vlak meegeding. *FC Sonnenhof Kleinaspach* het in 1976 as 'n informele klub ontstaan in die *Hotel Sonnenhof* in *Kleinaspach* ('n dorpsdeel van Aspach) en is in 1982 amptelik opgerig. Ten tyde van die samesmelting het die klub in die *Kreisliga A* op die agste vlak meegeding.

## Onlangse ligaposisionering 
## Eksterne skakels 
* Amptelike klubblad
Koninkryk van Holland

Die **Koninkryk van Holland** (1806–1810) (Nederlands: *Koninkrijk Holland*, Frans: *Royaume de Hollande*) was 'n marionetkoninkryk wat deur Napoleon Bonaparte vir sy broer Lodewyk Bonaparte geskep is om beter beheer oor Nederland uit te oefen. Die naam van die voorste Nederlandse provinsie, Holland, is vir die hele land gebruik. In 1807 is die Pruisiese Oos-Friesland en Jever by die koninkryk gevoeg, maar na die Engelse inval in 1809 moes Holland al die grond suid van die Rynrivier aan Frankryk teruggee.

Koning Lodewyk het nie volgens Napoleon se verwagtinge presteer nie en het probeer om Nederlandse belange te akkommodeer eerder as sy broer s'n. Die koninkryk is in 1810 ontbind waarna Nederland deur Frankryk geannekseer is tot 1813. Die Koninkryk van Holland het rofweg ooreengekom met die gebied wat deur vandag se Nederland gedek word, behalwe vir Limburg, en dele van Zeeland, wat Franse gebied was en Oos-Friesland wat vandag deel is van Duitsland.

## Verwysings
Lys van lande volgens onafhanklikheidsdatum

Onder volg 'n **Lys van lande in chronologiese volgorde volgens onafhanklikheidsdatum**. Lande wat deur meer as een onafhanklikheidsgebeurtenis gegaan het of op verskillende tye verskillende vorms van onafhanklikheid verkry word meer as een keer gelys.

## Voor 1200 
## 1200–1799 
## 1800–1899 
## 1900–1939 
## 1940–1949 
## 1950–1959 
## 1960–1969 
## 1970–1979 
## 1980–1989 
## 1990–1999 
## Sedert 2000